CELEX: 32020D0710
Language: mt
Date: 2020-05-25 00:00:00
Title: Deċiżjoni tal-kunsill (UE) 2020/710 tal-25 ta’ Mejju 2020 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, rigward l-awdituri esterni tal-Latvijas Banka

28.5.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 166/3
               
            
         DEĊIŻJONI TAL-KUNSILL (UE) 2020/710
         tal-25 ta’ Mejju 2020
         li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, rigward l-awdituri esterni tal-Latvijas Banka
         IL-KUNSILL TAL-UNJONI EWROPEA,
         Wara li kkunsidra l-Protokoll Nru 4 dwar l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, u b’mod partikolari l-Artikolu 27.1 tiegħu,
         Wara li kkunsidra r-Rakkomandazzjoni tal-Bank Ċentrali Ewropew tad-19 ta’ Marzu 2020 lill-Kunsill tal-Unjoni Ewropea dwar l-awdituri esterni tal-Latvijas Banka (BĊE/2020/14) (1),
         Billi:
         
                     (1)
                  
                  
                     Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro għandhom jiġu awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
                  
               
                     (2)
                  
                  
                     Il-mandat tal-awdituri esterni tal-Latvijas Banka skada wara l-awditu għas-sena finanzjarja 2019. Għalhekk jenħtieġ li jinħatru awdituri esterni mis-sena finanzjarja 2020.
                  
               
                     (3)
                  
                  
                     Latvijas Banka għażel lil SIA Ernst & Young Baltic bħala l-awdituri esterni tiegħu għas-snin finanzjarji 2020 sal-2024.
                  
               
                     (4)
                  
                  
                     Il-Kunsill Governattiv tal-BĊE rrakkomanda li SIA Ernst & Young Baltic jinħatru bħala l-awdituri esterni tal-Latvijas Banka għas-snin finanzjarji 2020 sal-2024.
                  
               
                     (5)
                  
                  
                     B’segwitu għar-rakkomandazzjoni tal-Kunsill Governattiv tal-BĊE, jenħtieġ li d-Deċiżjoni tal-Kunsill 1999/70/KE (2) tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Fl-Artikolu 1 tad-Deċiżjoni 1999/70/KE, il-paragrafu 18 huwa sostitwit b’dan li ġej:
            
               
                  “18.   SIA Ernst & Young Baltic huma hawnhekk approvati bħala l-awdituri esterni ta’ Latvijas Banka għas-snin finanzjarji 2020 sal-2024.”.
               
            
         
         
            Artikolu 2
            Din id-Deċiżjoni għandha ssir effettiva fid-data tan-notifika tagħha.
         
         
            Artikolu 3
            Din id-Deċiżjoni hija indirizzata lill-Bank Ċentrali Ewropew.
         
         
            Magħmula fi Brussell, il-25 ta’ Mejju 2020.
            
               
                  Għall-Kunsill
               
               
                  Il-President
               
               G. GRLIĆ RADMAN
            
         
         
            (1)  ĠU C 98, 25.3.2020, p. 1.
         
            (2)  Id-Deċiżjoni tal-Kunsill 1999/70/KE tal-25 ta’ Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).